Α.Ο. Αιγάλεω (καλαθοσφαίριση)

Ο Αθλητικός Όμιλος ΑιγάλεωΑΟ ΑΙΓΑΛΕΩ epsath.gr είναι ελληνικό αθλητικό σωματείο που δραστηριοποιείται στο Αιγάλεω, στην Αθήνα όπου και βρίσκονται οι έδρες των τμημάτων του. Οι ομάδες καλαθοσφαίρισης αποτελούν νομικά ερασιτεχνικά τμήματα του συλλόγου.

Επίσημα χρώματα του συλλόγου είναι το μπλε και το λευκό, ενώ η ιστορία του τμήματος ξεκινά το 1956 με πρωτεργάτη τον Αλέξανδρο Σταυρόπουλο. Έδρα όλων των τμημάτων καλαθοσφαίρισης αποτελεί το Δημοτικό Γυμναστήριο Αιγάλεω «Σταύρος Βενέτης», χωρητικότητας 2.000 θέσεων, που αντλεί το όνομά του από τον αθλητή και παράγοντα του συλλόγου Σταύρο Βενέτη.

 Ιστορική αναδρομή 
Το τμήμα ανδρικής καλαθοσφαίρισης του Αιγάλεω ιδρύθηκε το 1956 χάρις στις προσπάθειες του Αλέξανδρου Σταυρόπουλου, ο οποίος ήταν και κύριος χρηματοδότης των τμημάτων καλαθοσφαίρισης και πετοσφαίρισης για αρκετά χρόνια.«Αλέξανδρος Σταυρόπουλος», συνέντευξη στο Νίκο Δημ. Νικολαΐδη, ιστολόγιο aegaleoforever.blogspot.gr, 7 Νοεμβρίου 2012.

Η μακρά πορεία του συλλόγου ξεκίνησε με την πρώτη του επίσημη συμμετοχή στο Πρωτάθλημα της Γ' Κατηγορίας Αθηνών. Μετά από 15 έτη στασιμότητας, το Αιγάλεω κέρδισε το 1971 την πρώτη του άνοδο στη Β' Κατηγορία, ενώ δύο χρόνια μετά ανήλθε στην Α' Κατηγορία Αθηνών.Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1, η ιστορία του μπάσκετ ανδρών Αιγάλεω Α.Ο. (1956-2008)", έκδοση "Έμβρυο" 2008, σελ. 44

Την περίοδο 1974-75, το Αιγάλεω έγινε ο πρώτος σύλλογος από τη Δυτική Αθήνα που μετείχε σε Εθνική Κατηγορία και συγκεκριμένα στον Α' Όμιλο Νότου της Β' Εθνικής. Με προπονητή το Γιώργο Αμερικάνο, κατέλαβε την 4η θέση της τελικής βαθμολογίας, έχοντας συγκεντρώσει 4 νίκες και 6 ήττες. Την επόμενη χρονιά ωστόσο, 1975-76, η ομάδα τερμάτισε στην 7η θέση (7 νίκες - 11 ήττες), πέφτοντας στο τοπικό πρωτάθλημα της Ε.Σ.Κ.Α.

Η ομάδα κατέκτησε μέσα σε μία δεκαετία τρεις φορές το Πρωτάθλημα της Α' Κατηγορίας Ανδρών της Ε.Σ.Κ.Α. και συγκεκριμένα τις περιόδους 1987-88, 1991-92 και 1996-97.«Ένωση Σωματείων Καλαθοσφαίρισης Αττικής» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην πρώτη περίπτωση πέτυχε την άνοδό του στη νεοσύστατη τότε Γ' Εθνική Κατηγορία, ενώ στη δεύτερη επανήλθε μέσω αγώνων κατάταξης με πρωταθλητές των επαρχιακών Ενώσεων.Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1, η ιστορία του μπάσκετ ανδρών Αιγάλεω Α.Ο. (1956-2008)", έκδοση "Έμβρυο" 2008, σελ. 101 Όσον δε αφορά στην τρίτη των περιπτώσεων, η ομάδα κατέκτησε την πανηγυρική άνοδο στη Γ΄ Εθνική έχοντας σαν νέο ιδιοκτήτη από το καλοκαίρι του 1996, τον επιχειρηματία Γιώργο Ισηγόνη -εγγονό του σπουδαίου παλαιού αθλητή Γεώργιου Ισηγόνη- που παρέμεινε στα διοικητικά της ηνία και για τα επόμενα 12 χρόνια.

Την περίοδο 1998-99 αναδείχθηκε Πρωταθλήτρια στον Όμιλό της στο πλαίσιο της Γ' Εθνικής.«Πρωταθλητές Γ' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παράλληλα αγωνίστηκε στον τελικό του Κυπέλλου Ανδρών της Ε.Σ.Κ.Α.Νίκος Δημ. Νικολαΐδης, "Από τις Αλάνες της ΕΣΚΑ, στα παρκέ της Α1, η ιστορία του μπάσκετ ανδρών Αιγάλεω Α.Ο. (1956-2008)", έκδοση "Έμβρυο" 2008, σελ. 129 Η αλλαγή της χιλιετίας βρήκε κατά συνέπεια το σύλλογο του Αιγάλεω να διαγωνίζεται στο Πρωτάθλημα της Β' Εθνικής για πρώτη φορά μετά από 23 ολόκληρα χρόνια.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Μετά τη λήξη της περιόδου 1999-00 βρέθηκε στη 12η θέση της κατάταξης, εντός της ζώνης του υποβιβασμού, με το αποτέλεσμα να κρίνεται στην τελευταία αγωνιστική. Ωστόσο η νέα παραμονή του στη Γ' Εθνική αποδείχθηκε πολύ σύντομη, καθώς την περίοδο 2000-01, με συγκομιδή 24 νίκες και 2 ήττες, κατέκτησε την κορυφή του Ομίλου του, επιστρέφοντας στην αμέσως ανώτερη κατηγορία.

Εγκαινιάζοντας μια νέα προσπάθεια στη Β' Εθνική, το Αιγάλεω κατά την περίοδο 2001-02 συγκέντρωσε ισάριθμες νίκες και ήττες, παραμένοντας στην κατηγορία μετά την κατάληψη της 8ης θέσης. Την ίδια ακριβώς θέση με την ίδια επίδοση κατέλαβε και την επόμενη χρονιά, 2002-03 (στην πράξη επρόκειτο για τετραπλή ισοβαθμία στην 6η θέση). Η χρονιά 2003-04 έφερε μια σημαντική επιτυχία στο σύλλογο, ο οποίος κατόρθωσε να κατακτήσει για πρώτη φορά στην ιστορία του το Πρωτάθλημα της Β' Εθνικής, κάτι που σήμαινε και την άνοδό του στην Α2 Εθνική.«Πρωταθλητές Β' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Αγωνιζόμενο στη δεύτερη τη τάξει κατηγορία της ελληνικής καλαθοσφαίρισης πλέον, το Αιγάλεω πέτυχε τη χρονιά 2004-05 την παραμονή του εκεί, έχοντας καταλάβει την 8η θέση. Εντούτοις, τη χρονιά 2005-06 κατόρθωσε να κάνει την υπέρβαση, παίρνοντας τη 2η θέση πίσω από την Ολυμπιάδα Πατρών την οποία και ακολούθησε στην Α1 Εθνική.

Την αγωνιστική περίοδο 2006-07, οπότε και εγκαινιάστηκε η πιο πρόσφατη παραμονή του συλλόγου στο υψηλότερο επίπεδο, ο τελευταίος είχε κακές αποδόσεις, γλυτώνοντας για μία θέση τον υποβιβασμό (τερμάτισε 12ος σε σύνολο 14ων συλλόγων). Η επόμενη χρονιά, 2007-08, υπήρξε λιγότερο αγχώδης για το Αιγάλεω, το οποίο, έχοντας προπονητή το Θανάση Σκουρτόπουλο, πέτυχε εντυπωσιακά αποτελέσματα"Α1 Ανδρών ΕΣΑΚΕ: Αποτελέσματα 2007-2008", χάρις στα οποία και τερμάτισε στην «ασφαλή» 9η θέση. Μάλιστα, έχασε ακριβώς την τελευταία στιγμή και λόγω οικονομικών προβλημάτων που προέκυψαν με τη λήξη της σεζόν, τη συμμετοχή του στα Play-Off του Πρωταθλήματος"Σκουρτόπουλος: «Τώρα καθορίζονται οι στόχοι μας»". Δεν είχε, ωστόσο, την ίδια τύχη την περίοδο 2008-09, κατά την οποίο συγκέντρωσε μόλις 6 νίκες σε σύνολο 26 αγώνων, τερμάτισε στην προτελευταία θέση και ακολούθησε την Α.Ε.Λ. στην Α2 Εθνική. Στο ίδιο χρονικό διάστημα αντιμετώπιζε σοβαρά οικονομικά και διοικητικά προβλήματα, με αποτέλεσμα να αναλάβει τη λειτουργία του συλλόγου «επιτροπή σωτηρίας» μετά τη λήξη των αγώνων το καλοκαίρι.«Α1: Η ζωή εν... τάφω», άρθρο στον ιστότοπο Contra.gr, 23 Απριλίου 2009.

Η αγωνιστική κρίση του συλλόγου επιβεβαιώθηκε τον επόμενο χρόνο, 2009-10, οπότε και ολοκλήρωσε τις αγωνιστικές του υποχρεώσεις στην τελευταία θέση του βαθμολογικού πίνακα, γνωρίζοντας δεύτερο συνεχή υποβιβασμό. Η κατάσταση δεν βελτιώθηκε ούτε την περίοδο 2010-11, αν και η ομάδα απέφυγε για έναν βαθμό τον υποβιβασμό από τη Β' στη Γ' Εθνική, έχοντας βρεθεί στη 12η θέση της τελικής κατάταξης.

Τη χρονιά 2011-12 το Αιγάλεω βελτίωσε τη βαθμολογική του θέση, τερματίζοντας στην 8η θέση με 14 νίκες και 16 ήττες. Την επόμενη περίοδο, 2012-13, τα πήγε ακόμη καλύτερα, καταλαμβάνοντας την 3η θέση στον Όμιλό του (το σύστημα διεξαγωγής της κατηγορίας είχε αλλάξει τη χρονιά αυτή), με 16 νίκες και 8 ήττες απολογισμό. Ακολούθως επικράτησε σε αγώνα μπαράζ του Αετού με σκορ 81-78, λαμβάνοντας προτεραιότητα για την άνοδο σε περίπτωση που προέκυπτε κενή θέση στην Α2 Εθνική.«Αιγάλεω: Νίκησε στο μπαράζ τον Αετό» , άρθρο στον ιστότοπο OnSports.gr, 27 Απριλίου 2013.

 Αγωνιστική περίοδος 2013-14 
300px|thumb|Το Δημοτικό Γυμναστήριο Αιγάλεω «Σταύρος Βενέτης» (2012), έδρα των τμημάτων καλαθοσφαίρισης του Αιγάλεω Α.Ο.
Κατά την αγωνιστική περίοδο 2013-14, ο Αιγάλεω Α.Ο. διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 12 νίκες και 14 ήττες, κατέλαβε την 11η θέση της τελικής βαθμολογίας με αποτέλεσμα να υποβιβαστεί στη Γ' Εθνική ύστερα από 13 χρόνια.«Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.«Στην Α2 Λευκάδα και Αετός, έπεσαν Αιγάλεω και Ίλιον» , άρθρο στον ιστότοπο SentraGoal.gr, 4 Μαΐου 2014.«Στη Γ' Εθνική το Αιγάλεω», άρθρο στον ιστότοπο SentraGoal.gr, 4 Μαΐου 2014.

Έδρα του συλλόγου είναι το Δημοτικό Γυμναστήριο Αιγάλεω «Σταύρος Βενέτης», χωρητικότητας 2.000 θέσεων. Πρόεδρος του διοικητικού συμβουλίου από τον Ιούλιου του 2014 είναι ο νομικός Αλέξης Κούγιας «Πρόεδρος στο Αιγάλεω ο Κούγιας», άρθρο στον ιστότοπο Sport24.gr, 4 Ιουλίου 2014. και γενικός αρχηγός του τμήματος ο Νίκος Χαραλαμπόπουλος. Καθήκοντα πρώτου προπονητή εκτέλεσε από το Μάρτιο του 2014 ο Δημήτρης Λιόγας.«Επέστρεψε στο Αιγάλεω ο Λιόγας», άρθρο στον ιστότοπο PameSports.gr, 4 Μαρτίου 2014. Το ρόστερ του Αιγάλεω για την αγωνιστική περίοδο 2013-14 συνέθεσαν οι παρακάτω αθλητές:

ΑριθμόςΟνοματεπώνυμοΈτος γενν.ΘέσηΎψοςΕθνικότητα    Καλαθοσφαιριστές  Στέλιος Αθανασόπουλος1995 1,93 Χριστόδουλος Καράβολας1982 1,97 Γιάννης Καστανιώτης1995 2,03 Γιώργος Κορρές1987 1,93 Παναγιώτης Λαμπρόπουλος1991 1,92 Αλεξάντρ Μέλνικς1987 2,15  Ιάκωβος Μιλεντίγιεβιτς1997 1,85 Λάμπρος Μπαλτάς1990 2,04 Ανδρέας Σπίγκος1995 1,88 Γιώργος Σταμάτης1981 2,02 Αλέξης Τόλιας1980 2,00 Γιώργος Τρίγκας1995 1,80 Δημήτρης Χανιώτης1995 2,00 ΑΘανασιάδης; ; Πέρβι Τσαουσέι; ;    Προπονητής Δημήτρης Λιόγας Coach 	 Δεδομένα: Μάιος 2014

 Αγωνιστική περίοδος 2014-15 

Την Τετάρτη 16 Ιουλίου του 2014, η διοίκηση της ομάδας ανακοίνωσε την πρόσληψη του προπονητή Γιώργου ΣιγάλαΟ Φίλαθλος Online: "Σιγάλας ο εκλεκτός του Αιγάλεω". Ωστόσο, στις 26 Αυγούστου ο Σιγάλας παραιτήθηκε, για να αντικατασταθεί, τρεις ημέρες αργότερα από τον Σπύρο Σταθούλη.Super Basket: "Νέο ξεκίνημα με Σταθούλη το Αιγάλεω". Παραταύτα με την έναρξη του πρωταθλήματος ο Σταθούλης διαφώνησε με τη διοίκηση σε θέματα σχετικά με τις μετεγγραφές και διέκοψε τη συνεργασία. Χρέη προπονητή, εκτέλεσε ο εκ των προπονητών των Ακαδημιών του Τμήματος, Βασίλης Χρυσαλάς και χρέη εφόρου καλαθοσφαίρισης ο παλαίμαχος παίκτης του συλλόγου Γιώργος Θωμόπουλος. Από την 7η αγωνιστική και εν μέσω τεράστιων, πλέον, μετά την αποχώρηση του Αλ. Κούγια, οικονομικών δυσχερειών, νέος τεχνικός ανέλαβε ο Γιώργος Δρουμπούκης"Αέρας πέρασε από το Αιγάλεω η Πεύκη με φανταστική απόδοση (81-98)". Στα τελευταία παιχνίδια την ομάδα κωουτσάρισε ο Β. Χρυσαλάς. Σημαντικότατη διάκριση για το σύλλογο αποτέλεσε η παρουσία του νεαρού διεθνή πλέι-μέικερ Ιάκωβου Μιλεντίγιεβιτς - Αλιφιέρη στην Εθνική Ομάδα των Εφήβων που αναδείχθηκε Πρωταθλήτρια Ευρώπης το καλοκαίρι του 2015contra.gr:"Πρωταθλητές οι Εφηβοι: Ελλάδα - Τουρκία 64-61" Ο Ιάκωβος Μιλεντίγιεβιτς - Αλιφιέρης ο οποίος υπήρξε αθλητής του Αιγάλεω Α.Ο. από το 2005 έως 2015 με διακρίσεις στα τμήματα υποδομών (Παμπαίδες - Παίδες - Έφηβοι) και έχοντας επί 3 έτη βασικό και κύριο ρόλο στην Αντρική ομάδα είναι ο πρώτος εν-ενεργεία αθλητής του συλλόγου που κατακτά τέτοιου είδους επίτευγμα.

 Πρόσφατα χρόνια 
Στα 2015 το τμήμα υπέστη δεύτερο συνεχόμενο υποβιβασμό και βρέθηκε στο τοπικό πρωτάθλημα της ΕΣΚΑ, επιστρέφοντας εκεί μετά από 18 ολόκληρα χρόνια. Για την περίοδο 2015-16 την ευθύνη της τεχνικής ηγεσίας είχε ο Κώστας Μιχελιουδάκης, πρώην αθλητής του συλλόγου, με επιπλέον θητεία σε Ολυμπιάδα Αιγάλεω, ΑΕΚ, Έσπερο και Απόλλωνα Αθηνών. Ωστόσο, έπειτα από μια σειρά μέτριων αποτελεσμάτων, ο Μιχελιουδάκης υπέβαλλε την παραίτησή του στις 25 Νοεμβρίου του 2015 και την ομάδα ανέλαβε προσωρινά ο έχων την ευθύνη των Τμημάτων Υποδομών παλαίμαχος Κώστας Μαγκουνής. Στις 9 Δεκεμβρίου 2015 ο Αιγάλεω Α.Ο. ανακοίνωσε επίσημα την πρόσληψη του προπονητή Κώστα Ρουμελιώτη. Την περίοδο 2016-17 αρχικά προσλήφθηκε σαν τεχνικός ο Βαγγέλης Καβάσιλας, ωστόσο μετά τις πρώτες αγωνιστικές τον διαδέχτηκε ο Γιάννης Τσακίρης Απ΄τα μέσα του Δεκεμβρίου 2016, εντούτοις, επανήλθε στην τεχνική ηγεσία του τμήματος ο Κώστας Μιχελιουδάκηςsuperbasket.gr: "Μιχελιουδάκης αντί Τσακίρη στο Αιγάλεω" με τον οποίο ολοκληρώθηκε η περίοδος 2016-17. Το 2017-18 αρχικά την ομάδα ανέλαβε ο Τάκης Πανούλιας, όμως σύντομα τον αντικατέστησε ο Δημήτρης Λιόγας με βοηθό του το Μανώλη Ιμπραημάκη. Με την προσθήκη έμπειρων αθλητών όπως ο Καλλινικίδης"Το Αιγάλεω γιορτάζει, επέστρεψε μετά από 8 χρόνια ο Καλλινικίδης", ο Καράβολας"Επιστρέφει στο Αιγάλεω ο Καλλινικίδης, μαζί του Καρβέλας και Καράβολας", ο Κουκουράβας"Επέστρεψε στο 'Σίτι' ο Κουκουράβας" και ο Κούρτης, η ομάδα πέτυχε ένα απόλυτο σερί επιτυχιών και έγινε το πρώτο φαβορί για την άνοδο-επιστροφή στη Γ΄ Εθνική. Την περίοδο 2018-19 η ομάδα καθοδηγήθηκε αρχικά από τον Παναγιώτη Ζωντό, που αποχώρησε στη συνέχεια, για να αντικατασταθεί από το συνεργάτη του, Μανώλη Ιμπραημάκη. Το Αιγάλεω πραγματοποίησε πρωταγωνιστική εμφάνιση και κατέκτησε τον τίτλο στον Α'  όμιλο Νότου της Γ΄ Εθνικής, επιστρέφοντας στη Β'  Εθνική. Την περίοδο 2019-20 ξεκίνησε με προπονητή το Δημήτρη Λιόγα, έχοντας εξαιρετική πορεία, ωστόσο στις 26 Δεκεμβρίου 2019 ο Λιόγας αποχώρησε, παραχωρώντας τη θέση του στον Κώστα Σορώτο. Το πρωτάθλημα διακόπηκε λόγω της πανδημίας του κορονοϊού και η τελική βαθμολογία διαμορφώθηκε βάσει της θέσης που κατείχαν οι ομάδες τη στιγμή της διακοπής (21η αγωνιστική), το Αιγάλεω έτσι κατέλαβε την τρίτη θέση με 35 βαθμούς (14 νίκες - 7 ήττες).

 Οι κυριότεροι σταθμοί 
 1956: Η ίδρυση του τμήματος και η πρώτη επίσημη συμμετοχή, στο πρωτάθλημα της Γ' Κατηγορίας Αθηνών.  
 1971: Μετά από 15 έτη στασιμότητας, το Αιγάλεω κερδίζει την πρώτη άνοδο της ιστορίας του στη Β' τοπική κατηγορία. 
 1973: Το Αιγάλεω ανέρχεται στην Α' Κατηγορία Αθηνών. 
 1974: Νέα άνοδος, αυτή τη φορά στη Β' Εθνική Κατηγορία.
 1976: Συμμετοχή του Αιγάλεω στη «Φάση των 32» του Κυπέλλου Ελλάδος.  
 1988: Το Αιγάλεω επανέρχεται σε πρωτάθλημα εθνικής εμβέλειας, αυτό της νεοσύστατης τότε Γ' Εθνικής Κατηγορίας. 
 1992: Η ομάδα επιστρέφει στη Γ' Εθνική, μέσω αγώνων κατάταξης με πρωταθλητές επαρχιακών Ενώσεων. 
 1997: Το Αιγάλεω κατακτά τον τίτλο στην Α' Κατηγορία Ανδρών Ε.Σ.Κ.Α. και ανεβαίνει ξανά στη Γ' Εθνική Κατηγορία.  
 1999: Επιστροφή στη Β' Εθνική μετά από 23 χρόνια. Συμμετοχή της ομάδας και στον τελικό του Κυπέλλου Ε.Σ.Κ.Α.  
 2001: Επάνοδος στη Β' Εθνική. 
 2004: Ο σύλλογος προάγεται στην Α2 Εθνική Κατηγορία.
 2006: Άνοδος στην Α1 Εθνική Κατηγορία για πρώτη φορά στα χρονικά.
 2008: Το Αιγάλεω τερματίζει στην 9η θέση της Α1 Εθνικής, καλύτερη επίδοση του συλλόγου μέχρι σήμερα.
 2009: Μετά από τρεις περιόδους στην κορυφαία κατηγορία, η ομάδα υποβιβάζεται στην Α2 Εθνική.
 2010: Δεύτερος συνεχόμενος υποβιβασμός του τμήματος (από την Α2 στη Β' Εθνική).
 2014: Υποβιβασμός στη Γ' Εθνική.
 2015: Υποβιβασμός στο τοπικό πρωτάθλημα ΕΣΚΑ.
 2018: Κατάκτηση του νταμπλ τίτλων (πρωτάθλημα - κύπελλο) στην Α΄ κατηγορία ΕΣΚΑ και επιστροφή στη Γ΄ Εθνική.
 2019: Κατάκτηση του πρωταθλήματος Γ'  Εθνικής κι επιστροφή στη Β΄ Εθνική, έπειτα από απουσία 5 ετών.
 2025: Με προπονητή το Δημήτρη Παπαδόπουλο, η ομάδα κατακτά την πρώτη θέση στους τελικούς των Play - Off της Β' Εθνικής (National League 1) και επιστρέφει στην Α2 Ανδρών (Elite League) ύστερα από απουσία 15 ετών.

 Σημαντικοί παίκτες 
200px|thumb|Ο Αντρέ Πάτερσον (δεξιά) σε θεαματικό κάρφωμα με τα χρώματα του Αιγάλεω (2007).
  Γιάννης Γκαγκαλούδης
  Φώτης Βασιλόπουλος
  Γιώργος Θωμόπουλος
  Γιάννης Γκολφινόπουλος
 Δημοσθένης Τσοχατζής
  Ευστράτιος Μόρφης
  Εμμανουήλ Μπέλτσος
  Γιάννης Αθανασόπουλος ("Γάτος")
  Νίκος Αγγελόπουλος
  Στέλιος Αμερικάνος
  Ρασάντ Ντιν Άντερσον
  Σταύρος Βενέτης
  Σταμάτης Βιλλιώτης
  Δημήτρης Γιαννόπουλος
  Ανδρόνικος Γκιζόγιαννης
  Άντονι Γκόλντγουαϊρ
  Πέτρος Γκούμας
  Βαγγέλης Δέδες
  Θανάσης Διαμαντόπουλος ("Φιδάκι")
  Αβραάμ Καλλινικίδης
  Χριστόδουλος Καράβολας
  Δημήτρης Καρβέλας
  Θανάσης Καπιρέλης
  Γιώργος Κασσάνος
  Κώστας Πλάκας
  Γιώργος Δρόσος  Κώστας Τσαγκρώνης
  Εμμανουήλ Μήλας
  Ελευθέριος Πανουσάκης
  Παναγιώτης Κατσοχειράκης
  Αμπντουραχμάν ΚαχριμάνοβιτςΕυρωμπάσκετ 2001: "4ος όμιλος, "Η ακτινογραφία» των ομάδων""Abdurahman KAHRIMANOVIC | Season 2010/2011"Bosnia & Herzegovina roster in Eurobasket 2001
   Κέιντρεν Κλαρκ
  Γιάννης Κολιός
  Γιώργος Κοσμόπουλος
  Γιάννης Κυριακόπουλος
Γεράσιμος Ζαβιτσάνος
  Κώστας Λεβεντάκος
  Δημήτρης Λόλας
  Κώστας Μαγκουνής
  Σπύρος Μαγκουνής

  Ντόνι ΜαγκράθΤα στατιστικά του Ντόνι Μαγκράθ
  Παναγιώτης Μαντζάνας
   Ρόμπερτ Μάρας
  Νίνοσλαβ ΜαριάνοβιτςNINOSLAV MARJANOVIC in FibaEurope.com
  Νίκος Μίχαλος
  Κώστας Μιχελιουδάκης
  Νίκος Φάσουρας
  Βαγγέλης Παλυβός
  Αντώνης Αλατζής
  Σπύρος Τριτσίνης
   Κρις Μπρέϊσι
  Πρόδρομος Νικολαΐδης
  Γιάννης Ξενάκης
  Δημήτρης Παντελίδης ("Σπενς")
  Δημήτρης Παπαγεωργίου
  Κώστας Παπαγεωργίου
  Νίκος Χαραλαμπόπουλος
  Αντρέ Πάτερσον
  Νίκος Πέττας
  Βαγγέλης Σακελλαρίου
  Δημήτρης Σακελλαρίου
   Ρόμπερτ Σάροβιτς
  Βασίλης Σούλης
   Ιμπραήμ Τζάαμπερ
  Βασίλης Χαραλαμπόπουλος
  Ιάκωβος Μιλεντίγιεβιτς - Αλιφιέρης
  Ντεβόν Χάρντιν"Ντε-Βον Χάρντιν"
  Χρήστος Χολίδης
   Γιώργος Γκολφινόπουλος
  Ντεγιάν ΧόχλερDejan Hohler Europe Stats
  Γιαννούλης Λαρεντζάκης
  Δημήτρης Καζέπης

 Διακεκριμένοι προπονητές 
  Γιώργος Αμερικάνος
  Στηβ Γιατζόγλου
  Βασίλης Γκιούσμας
  Παύλος Διάκουλας
  Γιώργος Ζευγώλης
  Αργύρης Καμπούρης
  Δημήτρης Καρβέλας
  Αλέκος Κοντοβουνήσιος
 Εμμανουήλ Κωνσταντιλιέρης
  Κώστας Σορώτος  Λουκάς (Πητ) Κόντος
  Γιώργος Νικητόπουλος
  Τάκης Πανούλιας
  Μάκης Ποτόσογλου
  Άρης Ραφτόπουλος
  Θανάσης Σκουρτόπουλος
  Παύλος Σταμέλος
  Νίκος Τερκεσίδης
  Γιώργος Τρόντζος
  Δημήτρης Παπαδόπουλος

 Παραπομπές 

 Εξωτερικοί σύνδεσμοι 

 Α.Ο. Αιγάλεω, επίσημος ιστότοπος.

 Κλειστό Γυμναστήριο Αιγάλεω «Σταύρος Βενέτης», πληροφορίες στον ιστότοπο Gipeda.gr.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1956